Diari Oficial de la Generalitat Valenciana


Sumari del DOGV 4292, del 15-07-2002 (2002/7234)

ORDE de 26 de juny de 2002, de la Conselleria de Benestar Social, per la qual s'establixen les bases reguladores de la segona convocatòria per a la concessió de subvencions en matèria d'atenció i prevenció de les drogodependències i altres trastorns addictius, durant l'exercici de 2002.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4292

Data del DOGV
:   15-07-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/7234


Data del document
:   26-06-2002

Organisme emissor
:   Conselleria de Benestar Social

Tipus de document
:   Ordre

Descriptors 

:   * toxicomania
    * ajuda pública
    * suport econòmic
    * servei social

ORDE de 26 de juny de 2002, de la Conselleria de Benestar Social, per la qual s'establixen les bases reguladores de la segona convocatòria per a la concessió de subvencions en matèria d'atenció i prevenció de les drogodependències i altres trastorns addictius, durant l'exercici de 2002. [2002/X7234]
  
En data 11 de desembre 2001, es va publicar l'Orde de 21 de novembre de 2001, de la Conselleria de Benestar Social, per la qual s'establixen les bases reguladores per a la concessió de subvencions en matèria d'atenció i prevenció de les drogodependències i altres trastorns addictius durant l'exercici 2002.
  
Una vegada resoltes totes les sol·licituds plantejades a l'empara de la citada orde, i atés que hi ha crèdits suficients en determinades línies de subvenció del programa pressupostari 313.20 Drogodependències i Altres Addiccions, és d'interés per a esta conselleria seguir contribuint al manteniment dels centres existents que presten atenció en drogodependències i el foment dels recursos i programes de prevenció i incorporació social, en el procés de normalització de l'atenció i prevenció a les drogodependències i a altres trastorns addictius i de progressiva consolidació d'un model homogeni i integrat en les xarxes públiques d'assistència sanitària, de servicis socials i educatius, de manera que s'afavorisca una resposta integral i coordinada al fenomen.
  
Per això, i fent ús de les facultats que em conferix l'art. 35, ll) de la Llei 5/1983, de 30 de desembre, de Govern Valencià, modificada per la Llei 1/2002 de 16 de febrer, l'article 47.11 del text refós de la Llei d'Hisenda Pública de la Generalitat Valenciana, i el Decret 138/2000, de 12 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social, modificat pel Decret 212/2001 de 18 de desembre
  
ORDENE
  
Títol I
  
Disposicions generals
  
Article 1. Objecte
  
És objecte de la present orde regular i convocar subvencions en matèria de drogodependències i altres trastorns addictius, per a l'exercici de 2002, dirigides a finançar els gastos corrents dels següents recursos, servicis i programes:
  
1. Els centres de dia i les unitats de Deshabituació Residencial, sempre que estos no tinguen formalitzat concert per a la posada a disposició de determinades places assistencials, a l'empara d'Orde de 27 de novembre de 2000, de la Conselleria de Benestar Social (DOGV núm. 3.891, de 04.12.00).
  
2. Les unitats de Prevenció Comunitària i els programes de prevenció de les drogodependències, sempre que estos últims siguen desenvolupats, en tot l'àmbit de la Comunitat Valenciana, per institucions sense ànim de lucre. Queden exclosos d'esta convocatòria els programes de prevenció dirigits a l'àmbit laboral.
  
3. Les unitats de Valoració i Suport en Drogodependències i altres programes específics d'atenció a drogodependents amb problemes jurídics i/o penals, incloent-hi l'atenció directa en comissaries.
  
Article 2. Destinataris de les subvencions
  
1. Podran sol·licitar les subvencions que regula esta orde les corporacions locals, mancomunitats, constituïdes segons el que disposa l'article 3.2 de la Llei 7/1985, reguladora de les Bases de Règim Local, així com les entitats sense ànim de lucre, que siguen titulars de recursos, servicis i/o que gestionen programes i activitats en matèria de prevenció, atenció, rehabilitació i/o reinserció social de drogodependents o altres tipus d'addiccions.
  
2. Serà condició indispensable, per a obtindre subvenció, disposar de l'acreditació per mitjà de la qual es reconega, que un recurs i/o servici reunix les condicions i requisits mínims de qualitat i d'idoneïtat per a prestar servicis d'assistència sanitària, social o prevenció de les drogodependències i altres trastorns addictius amb caràcter habitual i professional, i l'autoritza per a la seua obertura i funcionament, amb anterioritat a la data de finalització del termini per a la presentació de sol·licituds de la present convocatòria. Queden exclosos d'esta exigència els recursos i servicis no tipificats en el Decret 124/2001, de 10 de juliol, del Govern Valencià, sobre Registre i Acreditació de Centres i Servicis d'Atenció i Prevenció de les Drogodependències i altres trastorns addictius, a la Comunitat Valenciana (DOGV núm. 4.044, de 17.07.01).
  
3. Així mateix serà condició indispensable per a qualsevol programa de prevenció que preveja disposar de qualsevol tipus de finançament provinent de la Generalitat Valenciana, posseir l'acreditació a què fa referència el Decret 78/1999, d'1 de juny, del Govern Valencià, sobre acreditació de programes de prevenció en drogodependències i altres trastorns addictius a la Comunitat Valenciana (DOGV núm. 3.514, de 10.06.99), amb anterioritat a la data de finalització del termini per a la presentació de sol·licituds de la present convocatòria.
  
Article 3. Criteris de valoració
  
3.1 Criteris generals.
  
Per a la concessió de les subvencions, a més del límit absolut de l'import global màxim destinat al finançament d'estes ajudes que es fixe en els corresponents conceptes pressupostaris del capítol IV del programa 313.20 Drogodependències i altres addiccions, dels Pressuposts de la Generalitat Valenciana per al 2002, els criteris que es tindran en compte, amb caràcter general, i per orde d'importància, seran els següents:
  
1. La planificació de recursos continguda en el Pla Autonòmic Valencià sobre Drogodependències i altres Trastorns Addictius 1999-2002, prioritzant-se aquelles actuacions que no hagen rebut subvenció en el present exercici.
  
2. La dotació de recursos específics existents en el territori on es plantege la intervenció o en la proximitat a este, la cobertura territorial i poblacional, i el nivell de coordinació amb altres xarxes públiques d'actuació complementàries en la matèria, fonamentalment, sanitària, de servicis socials i educativa.
  
3. L'avaluació de les activitats realitzades en l'exercici 2001, prenent com a referència la memòria d'activitats de l'últim exercici, així com, tots els antecedents que hi ha en poder de l'administració, en especial el grau d'execució de la subvenció concedida en el referit exercici.
  
4. La continuïtat de les accions iniciades en l'exercici anterior, que hagueren sigut finançades per la Conselleria de Benestar Social.
  
3.2 Criteris específics per als programes de prevenció.
  
Sense perjuí del que establix el paràgraf anterior i en el Decret 78/1999, d'1 de juny, del Govern Valencià, es tindran en compte els següents criteris de valoració:
  
1.1 Pressupost del programa: anàlisi funcional i econòmica del programa, aproximació al cost mitjà per usuari i cost-benefici del programa.
  
1.2 Finançament del programa: que el programa haja obtingut o que preveja la possibilitat d'obtindre cofinançament públic i/o privat, així com el finançament propi que l'entitat aportació. A estos efectes es primaran els programes que presenten una diversitat de fonts de finançament valorant-se especialment el que haja obtingut o que preveja l'obtenció d'ajudes financeres de la Unió Europea.
  
1.3 Finalment, es valorarà la continuïtat dels programes, enfront dels nous i/o experimentals, sempre que, persistisquen les necessitats i haja sigut satisfactòria l'avaluació de resultats i de l'impacte, així com, l'especialització i experiència en el disseny i la gestió de programes en matèria de drogodependències.
  
Article 4. Obligacions de les entitats subvencionades
  
Les administracions locals i les entitats sense ànim de lucre beneficiàries de les subvencions quedaran obligades a complir les següents obligacions:
  
4.1 Obligacions generals:
  
1.1 Col·laborar amb la Direcció General de Drogodependències en la integració dels recursos i programes subvencionats, així com en l'execució dels programes d'actuació proposats per aquella.
  
1.2 Col·laborar amb els altres centres i servicis públics en la matèria, en la prestació de servicis, a requeriment de la Direcció General de Drogodependències, atenent a criteris de planificació territorial autonòmica.
  
1.3 No alterar la finalitat de les subvencions, realitzar l'activitat que fonamenta la concessió i complir les obligacions que establix la legislació vigent per als perceptors de fons públics.
  
1.4 Facilitar les actuacions de comprovació, seguiment i inspecció de la Direcció General de Drogodependències, a fi de conéixer qualsevol aspecte de l'activitat objecte de la subvenció.
  
1.5 Facilitar tota la informació econòmica, fiscal, laboral, tècnica i de qualsevol tipus que els siga requerida per la Direcció General de Drogodependències, en relació amb la subvenció concedida, a fi de verificar el compliment dels requisits i condicions necessaris per a percebre la subvenció, la realització de l'activitat o per a la justificació de la correcta aplicació de la suma lliurada a la finalitat prevista, o a l'efecte de mantindre actualitzades les dades del Sistema d'Avaluació de la Qualitat Assistencial de Drogodependències (SECAD), sense perjuí de la confidencialitat exigible. En este sentit, les notificacions de nous casos atesos hauran de ser comunicades a la Direcció General de Drogodependències en els primers 15 dies del mes següent.
  
1.6 Deixar constància expressa de la condició de centre, servici o programa subvencionat per la Generalitat Valenciana, en qualsevol relació amb tercers. Quan l'entitat titular del recurs subvencionat exhibisca el seu propi logotip, el de la Generalitat Valenciana haurà de figurar en les mateixes condicions de visibilitat.
  
1.7 Les entitats no podran reclamar cap contraprestació econòmica als beneficiaris dels servicis subvencionats.
  
1.8 En qualsevol cas, són obligacions del beneficiari:
  
1.8.1 Realitzar l'activitat o adoptar el comportament que fonamenta la concessió de la subvenció.
  
1.8.2 Acreditar davant de l'entitat concedent o, si és procedent, davant de l'entitat col·laboradora, la realització de l'activitat o l'adopció del comportament, així com el compliment dels requisits i les condicions que determinen la concessió o gaudi de l'ajuda.
  
1.8.3 El sotmetiment a les actuacions de control financer que escauen a la Intervenció General en relació amb les subvencions i ajudes concedides.
  
1.8.4 Comunicar a l'entitat concedent o a l'entitat col·laboradora, si és procedent, l'obtenció de subvencions o ajudes per a la mateixa finalitat, procedents de qualssevol administracions o ens públics.
  
L'incompliment de les anteriors obligacions donarà lloc a l'exigència de les responsabilitats que escaiga, d'acord amb la legislació vigent.
  
1.9 Així mateix, caldrà presentar dos memòries de les activitats realitzades, de caràcter semestral, la primera abans del 31 d'octubre de 2002 (corresponent al primer semestre de l'exercici) i, la segona, abans del 31 de gener de 2003 (corresponent al segon semestre). Els models de les memòries semestrals seran proporcionats per la Direcció General de Drogodependències. La no presentació de les citades memòries podrà ser motiu de revocació de la subvenció concedida.
  
4.2 Obligacions específiques de les unitats de Prevenció Comunitària:
  
Sotmetre a l'aprovació prèvia de la Direcció General de Drogodependències qualsevol material d'informació o divulgació que s'utilitze com a suport a les estratègies preventives que es pretenga desenvolupar.
  
Títol II
  
Subvencions
  
Capítol I
  
Recursos, servicis i programes gestionats
  
 per entitats locals
  
Article 5. Objecte
  
1. Les subvencions regulades en este capítol hauran de ser destinades als gastos de personal i manteniment dels recursos, servicis i/o programes per als quals se sol·licita finançament.
  
2. Podran ser objecte de subvenció els gastos derivats del pagament d'assistències o servicis de professionals.
  
3. En cap cas, la contractació del personal per part de les entitats subvencionades segons el que disposa esta orde, no suposarà cap relació jurídica amb la Generalitat Valenciana.
  
4. Les administracions locals titulars d'unitats de Prevenció Comunitària es comprometran a aportar, durant l'any 2002 i exclusivament per al manteniment de la corresponent unitat, exclosos costs salarials, igual quantitat de fons propis que la resultant de la subvenció que és concedida per la Generalitat Valenciana com a resultat de la present convocatòria. L'incompliment d'este criteri comportarà la minoració proporcional de la subvenció concedida.
  
Article 6. Documentació que cal aportar
  
Les entitats locals que desitgen sol·licitar subvencions, hauran d'omplir la sol·licitud que figura com a annex I i que els serà facilitada per la Direcció General de Drogodependències, les oficines PROP i les direccions territorials de la Conselleria de Benestar Social, la qual haurà d'anar acompanyada de la documentació que seguidament es relaciona:
  
a) Identificació del recurs/programa/servici que se subvencionarà segons annex III.
  
b) Certificat acreditatiu de l'acord adoptat per l'òrgan competent, autoritzant la sol·licitud de subvenció així com el coneixement i compromís respecte a les obligacions establides en esta orde.
  
c) Pla municipal o provincial sobre drogodependències, així com certificat acreditatiu de l'acord adoptat per l'òrgan competent aprovant-lo, en els ajuntaments de més de 20.000 habitants, o diputacions provincials.
  
d) Pressupost general de l'administració local previst per a l'exercici 2002 i quantia d'este destinada a l'atenció i prevenció de les drogodependències.
  
e) Memòria explicativa de les activitats que caldrà realitzar, durant l'any 2002, per a les quals se sol·licita la subvenció.
  
f) Relació de l'equip professional, amb descripció de categories, càrrecs, tasques i horaris de dedicació, segons model annex IV.
  
g) Certificat expedit per l'entitat bancària, on efectuar, si és procedent, els pagaments, en el qual s'especifique, codi de l'entitat, codi de la sucursal, número de compte i titular d'esta, segons model annex VI.
  
h) Memòria de les actuacions desenvolupades l'any 2001, en el cas d'aquelles entitats que no hagueren sigut subvencionades en la convocatòria d'eixe exercici.
  
Capítol II
  
Recursos, servicis i programes gestionats
  
per entitats sense ànim de lucre
  
Article 7. Objecte de la subvenció
  
1. Les subvencions regulades en este capítol hauran de ser destinades als gastos de personal i manteniment dels recursos, servicis i/o programes per als quals se sol·licita finançament, amb les limitacions que a continuació s'assenyalen:
  
1.1 Despeses de personal: les retribucions del personal de les entitats sense ànim de lucre que estiga adscrit al compliment del programa i/o recurs subvencionat, tan sols podran ser objecte de subvenció com a màxim fins un import coincident amb les despeses d'esta naturalesa derivades de l'exercici de llocs de semblant funció i categoria per personal al servici de la Generalitat Valenciana.
  
1.2. No podran incloure's com a despeses de personal les originades per les activitats realitzades en la condició de membres de les juntes directives, consells de direcció o òrgans de govern de les entitats sense ànim de lucre.
  
1.3 Podran ser objecte de subvenció les despeses derivades del pagament d'assistències o servicis de professionals.
  
2. En cap cas, la contractació del personal per part de les entitats subvencionades segons el que disposa esta orde, no suposarà cap relació jurídica amb la Generalitat Valenciana.
  
3. La justificació de les despeses s'ajustarà als conceptes de despeses establits en la corresponent sol·licitud de subvenció presentada d'acord amb el que disposa l'article següent.
  
Article 8. Documentació que cal aportar
  
Les entitats sense ànim de lucre que desitgen sol·licitar subvencions, hauran d'omplir la sol·licitud que figura com a annex II i que els serà facilitada per la Direcció General de Drogodependències, les oficines PROP i les direccions territorials de la Conselleria de Benestar Social, la qual haurà d'anar acompanyada de la documentació que seguidament es relaciona:
  
a) Identificació del centre/programa/servici que cal subvencionar segons l'annex III.
  
b) Certificat acreditatiu de l'acord adoptat per l'òrgan competent, autoritzant la sol·licitud d'ajuda i aprovant el programa i pressupost presentat, així com el coneixement i compromís respecte a les obligacions establides en esta orde.
  
c) Pressupost desglossat, per partides i programes i/o recursos, de les despeses previstes per al 2002, segons l'annex V.
  
d) Memòria explicativa de les activitats que caldrà realitzar, durant l'any 2002, per a les quals se sol·licita la subvenció.
  
e) Relació de l'equip professional, amb descripció de categories, càrrecs, tasques i horaris de dedicació, segons l'annex IV.
  
f) Certificat expedit per l'entitat bancària, on efectuar, si és procedent, els pagaments, en què s'especifique codi de l'entitat, codi de la sucursal, número de compte i titular d'esta, segons model annex VI.
  
g) Còpia autenticada o fotocòpia confrontada dels estatuts en què haurà de constar explícitament l'àmbit de la institució, així com, la inexistència d'ànim de lucre en els seus fins.
  
h) Memòria de les actuacions desenvolupades l'any 2001, en el cas d'aquelles entitats que no hagueren sigut subvencionades en la convocatòria d'eixe exercici.
  
Títol III
  
Procediment
  
Capítol I
  
Iniciació del procediment
  
Article 9. Instància i lloc de presentació de les sol·licituds
  
Les entitats a què es referix l'article segon d'esta orde, hauran de presentar la seua sol·licitud en el Registre de la Conselleria de Benestar Social, siti al passeig de l'Albereda núm.. 16, CP 46390 València, sense perjuí del que establix l'article 38.4 de la Llei 4/1999, de 13 de gener, de modificació de la Llei 30/1992, de Règim Jurídic de les Administracions Públiques i del Procediment Administratiu Comú.
  
Article 10. Terminis de presentació
  
El termini de presentació de les sol·licituds de subvenció regulades en esta orde serà d'un mes comptador a partir del sendemà de la seua publicació en el Diari Oficial de la Generalitat Valenciana.
  
Capítol II
  
Tramitació, resolució i recursos
  
Article 11. Ordenació i instrucció
  
1. Rebudes les sol·licituds, es procedirà al seu estudi i de la documentació que haurà d'acompanyar-les. Quan la sol·licitud no reunisca els requisits assenyalats en l'article 71 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o no s'acompanye la documentació que d'acord amb esta orde resulte exigible, es requerirà l'interessat perquè el termini de 10 dies, esmene la falta o adjunte els documents preceptius, amb la indicació que, si així no ho fera, se li tindrà per desistit de la seua petició, amb resolució prèvia que haurà de ser dictada en els termes previstos en l'article 42.
  
Sense perjuí de l'anterior, en qualsevol moment al llarg del procediment, podrà instar-se l'entitat sol·licitant que òmpliga qualsevol altre requisit o tràmit omés d'acord amb el que preveu l'article 76 de la LRJPAC, concedint a l'efecte un termini de deu dies hàbils a partir de la notificació, amb expressa advertència que, si no ho fera així, se li podrà declarar decaigut en el seu dret a la tramitació de la sol·licitud. No obstant això, s'admetrà l'actuació de l'interessat i produirà els seus efectes legals, si es produïra abans o dins del dia en què es notifique la resolució en què es tinga per transcorregut el termini.
  
2. En qualsevol fase de la tramitació de l'expedient, a la vista de la documentació existent en cada un d'estos i de les obligacions que s'adquirisquen per la concessió de l'ajuda, es podrà demanar informes als organismes i entitats que s'estime oportú i efectuar les comprovacions necessàries sobre l'exactitud de tot això.
  
Article 12. Presentació i comprovació de documentació
  
1. Si, a l'efecte del compliment del que preveu la present orde, s'aportaren fotocòpies de la documentació corresponent, estes hauran d'estar, en tot cas, degudament confrontades, en els termes establits en l'article 35, c) de la Llei 30/1992, de Règim Jurídic de les Administracions Públiques i del Procediment Administratiu Comú.
  
2. No caldrà presentar els documents exigits quan estos no hagen sofrit modificació i estigueren en poder de l'administració de la Generalitat Valenciana, en este cas el sol·licitant podrà acollir-se al dret que li concedix l'article 35 f) de la LRJPAC, sempre que es faça constar per escrit, la data i l'òrgan o dependència en què van ser presentats o, si és procedent, emesos, i quan no hagen transcorregut més de cinc anys des de la finalització del procediment a què corresponguen. En els supòsits d'impossibilitat material d'obtindre el document, la Direcció General de Drogodependències podrà requerir al sol·licitant la seua presentació, per mitjà de resolució motivada, o si no n'hi ha l'acreditació, per altres mitjans dels requisits a què es referix el document, amb anterioritat a la formulació del proposta de resolució.
  
3. La comprovació de l'existència de dades no ajustades a la realitat, tant en la sol·licitud com en la memòria o en la documentació aportada, podrà comportar, en funció de la seua importància, la denegació de la subvenció sol·licitada, sense perjuí de les restants responsabilitats que pogueren derivar-se'n.
  
Article 13. Proposta i resolució
  
1. Les sol·licituds seran avaluades per una comissió d'avaluació, creada d'acord amb el que establix la disposició addicional, segons els criteris establits en l'article 3 de la present Orde, la qual elaborarà una proposta de concessió que serà elevada per la Direcció General de Drogodependències.
  
2. Es delega en el director general de Drogodependències la facultat de resoldre sobre les sol·licituds d'ajudes presentades a l'empara del que disposa la present Orde, de conformitat amb el que establix la Resolució de 30 de gener de 2001, modificada per Resolució de 16 de febrer de 2001, del conseller de Benestar Social, sobre delegació de l'exercici de competències en determinats òrgans de la Conselleria.
  
3. El termini màxim per a resoldre i notificar la resolució dels expedients serà de dos mesos comptadors des de la data de la presentació de la sol·licitud.
  
No obstant això, si es desestimaren totalment o parcialment sol·licituds per falta de consignació pressupostària, i amb posterioritat a la finalització del termini de resolució s'incrementaren els crèdits destinats a finançar estes ajudes, estes sol·licituds exclusivament podran valorar-se, resoldre's i notificar-se en el termini d'1 mes comptador a partir de la data de publicació en el DOGV de la resolució del conseller de Benestar Social que done publicitat a este increment.
  
4. En els casos en què haja de requerir-se a l'interessat l'esmena de deficiències i/o aportació de documents, el termini determinat en l'apartat anterior s'entendrà suspés durant el transcurs del temps que haja entre la notificació del requeriment i el seu efectiu compliment pel beneficiari o, si no n'hi ha, pel transcurs del termini concedit.
  
5. Excepcionalment, podrà acordar-se l'ampliació dels esmentats terminis en els supòsits previstos en els articles 42.5 i 42.6 de la Llei 30/1992, de Règim Jurídic de les Administracions Públiques i del Procediment Administratiu Comú, introduïts per la Llei 4/1999 de 13 de gener, de modificació de l'anterior.
  
6. En tots els casos, transcorregut el termini màxim sense haver notificat resolució expressa, es produirà l'efecte desestimatori previst en l'article 44.1 del mateix text legal.
  
Article 14. Recursos
  
1. Contra les resolucions dictades, les quals esgoten la via administrativa, s'hi podrà interposar recurs de reposició potestatiu, d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé acudir directament a l'orde jurisdiccional contenciós administratiu en la forma, terminis i condicions que determina la mencionada Llei 29/1998, sense perjuí que es puga exercitar qualsevol altres que estime procedent.
  
En el cas que el recurs contenciós administratiu siga interposat per una administració pública, es podrà interposar amb caràcter previ a este, el requeriment regulat en l'article 44 de la Llei 29/1998.
  
2. D'acord amb el que disposa l'article 47 bis del text refós de la Llei d'Hisenda Pública Valenciana, aprovat pel Decret Legislatiu de 26 de juny de 1991 del Consell de la Generalitat Valenciana, qualsevol alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions públiques, o d'altres ens públics o privats, podrà donar lloc a la modificació de la resolució de concessió.
  
Títol IV
  
Finançament, pagament i justificació de les subvencions
  
Article 15. Sistema de finançament de les subvencions.
  
Les ajudes que regula esta orde es finançaran a càrrec de la secció 16, servici 05, programa pressupostari 313.20 Drogodependències i altres addiccions dels pressuposts de la Generalitat Valenciana per a l'exercici 2002, d'acord amb el detall següent:
  
1. Denominació: Centres i Programes de Reinserció sobre Drogodependències.
  
- Línia de subvenció: T2097
  
- Consignació pressupostària: 320.000,00 euros
  
- Procedència i quantia dels fons:
  
Propis: 320.000,00
  
Externs:0.
  
2. Denominació: Prevenció de les Drogodependències i altres Addiccions.
  
- Línia de subvenció: T2099
  
- Consignació pressupostària: 95.000, 00 euros
  
- Procedència i quantia dels fons:
  
Propis: 95.000,00 euros
  
Externs:0.
  
3: Atenció a drogodependientes amb problemes juridicopenals.
  
- Línia de subvenció: T1897
  
- Consignació pressupostària: 30.000,00 euros
  
- Procedència i quantia dels fons:
  
Propis: 30.000,00 euros
  
Externa: 0.
  
Article 16. Sistema de pagaments de les subvencions
  
1. El règim de lliuraments per a les transferències corrents regulades en la present Orde, d'acord amb el que establix l'article 47 bis del text refós de la Llei d'Hisenda Pública de la Generalitat Valenciana i en l'article 33 de la Llei 10/2001, de 27 de desembre, de Pressuposts de la Generalitat Valenciana per a l'exercici 2002, queda establit del següent mode:
  
1.1 Ajudes destinades al manteniment de centres d'atenció o prevenció de les drogodependències:
  
Quan vagen dirigides al manteniment dels centres d'atenció o prevenció de les drogodependències, podran lliurar-se immediatament una vegada concedides fins al 60% del seu import; el 40% restant es lliurarà després de l'aportació i comprovació de la documentació justificativa de l'efectiva i correcta aplicació de si més no el 75% de l'import inicialment anticipat.
  
1.2 Ajudes destinades al finançament de programes d'actuació i activitats en matèria de drogodependències i altres trastorns addictius
  
Quan vagen dirigides al finançament de programes d'actuació i activitats en matèria de drogodependències i altres trastorns addictius: podrà lliurar-se immediatament, una vegada concedida fins a el 60% del seu import; el 40% restant es lliurarà després de l'aportació i comprovació de la documentació justificativa de l'efectiva i correcta aplicació de l'import inicialment anticipat.
  
2. Quan es produïsquen bestretes de pagament, el benenficiari de la subvenció estarà obligat a garantir l'import d'estos. Amb esta finalitat, s'entendrà per bestretes de pagament les quantitats que siguen lliurades a favor del beneficiari amb anterioritat que este justifique el gasto corresponent. No obstant això, són exceptuades d'esta obligació les corporacions locals, i les entitats sense ànim de lucre en què concórreguen les circumstàncies previstes en l'article 47 bis, apartat 3.a), del text refós de la Llei d'Hisenda Pública de la Generalitat Valenciana, aprovat per Decret Legislatiu, de 26 de juny de 1991, del Consell.
  
L'esmentada garantia es podrà constituir en forma d'aval bancari, garantia real immobiliària o pòlissa d'assegurança subscrita amb qualsevol entitat oficialment reconeguda. En el cas d'aval bancari, este ha de constituir-se amb caràcter solidari o amb renúncia expressa al benefici d'exclusió previst en l'article 1.830 del Codi Civil.
  
Article 17. Sistema de justificació de la subvenció
  
1. En el cas que el beneficiari siga una administració local la justificació del gasto corresponent als recursos i programes d'atenció i prevenció de les drogodependències i altres trastorns addictius es realitzarà a través d'un certificat de justificació d'obligació contreta de l'interventor de l'administració local i d'una memòria financera d'execució del gasto total. Quan el recurs finançat és una unitat de Prevenció Comunitària, el certificat sol·licitat haurà de provar el compliment del que disposa l'article 5.4 de la present Orde.
  
2. En el cas que el beneficiari siga una entitat sense fi de lucre, s'hi observaran les següents regles:
  
2.1 Hauran de presentar-se documents acreditatius del gasto corresponent a les nòmines de treballadors, incloent-hi els fulls de salaris degudament subscrits per estos, i els documents acreditatius del pagament a la Seguretat Social de les quotes relatives a les cotitzacions socials dels treballadors.
  
2.2 Si hagueren persones que presten els seus servicis en virtut de contractes de prestació de servicis, caldrà aportar les corresponents factures emeses per els citats professionals on consten les dades del perceptor, el seu NIF, el concepte pel qual se li retribuïx i la retenció corresponent al IRPF, així com les dades de la institució, més els imposts que escaiga.
  
2.3 Quan es tracte de justificar gastos efectuats per aquells conceptes no derivats de gastos de personal, es realitzaran per mitjà de justificants o factures emeses d'acord amb el que establix la normativa vigent, i en concret en el RD. 2.402/1985, de 18 de desembre.
  
2.4 Les factures o justificants presentats hauran de ser originals o fotocòpies degudament compulsades i corresponents a l'exercici de 2002.
  
3. En tot cas, els beneficiaris de les subvencions hauran de presentar la corresponent documentació justificativa abans del 30 de novembre de 2002.
  
Article 18. Límit de les subvencions i reintegrament de quantitats percebudes
  
L'import de les subvencions regulades en la present Orde, en cap cas no podrà ser de tal quantia que, aïllada o en concurrència amb subvencions o ajudes d'altres administracions públiques, o d'altres ens públics o privats, supere el cost de l'activitat que ha de desenvolupar el beneficiari.
  
Escaurà el reintegrament de les quantitats percebudes i l'exigència d'interés de demora des del moment de pagament de la subvenció en els següents casos:
  
a) Incompliment de l'obligació de justificació.
  
b) Obtindre la subvenció sense reunir les condicions requerides per a això.
  
c) Incompliment de la finalitat per a la qual la subvenció va ser concedida.
  
d) Incompliment de les condicions imposades als beneficiaris amb motiu de la concessió de la subvenció.
  
En el supòsit que el finançament supere l'activitat que haurà de desenvolupar el beneficiari, el citat reintegrament consistirà en l'excés obtingut sobre el cost de l'activitat desenvolupada.
  
Article 19. Recursos
  
La present orde esgota la via administrativa i en la seua contra es podrà interposar d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, potestativament recurs de reposició, davant del mateix òrgan que l'ha dictat, en el termini d'un mes comptador des del sendemà de la seua publicació, o bé pot interposar-se directament recurs contenciós administratiu, en el termini de dos mesos comptadors des del sendemà de la seua publicació, davant del Tribunal Superior de Justícia de la Comunitat Valenciana, segons el que preveuen els articles 10.1 j) i 46 de la Llei 29/1998, de 13 de juliol, reguladora de la dita jurisdicció.
  
En el cas que la impugnació provinga d'una administració pública, es podrà interposar recurs davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del sendemà de la seua publicació, llevat que existira el requeriment a què fa referència l'article 44 de la Llei 29/1998, de 13 de juliol, en este cas el citat termini es comptarà des del sendemà d'aquell en què es reba la comunicació de l'acord exprés o s'entenga presumptament rebutjat.
  
DISPOSICIONS ADDICIONALS
  
Primera
  
Per a la valoració dels expedients es constituirà una comissió composta pels següents membres:
  
1. La secretària tècnica de Drogodependències de la Direcció General de Drogodependències.
  
2. El cap del Servici de Gestió de la Direcció General de Drogodependències.
  
3. El cap de la Unitat d'Assistència i Sistemes d'Informació de la Direcció General de Drogodependències
  
4. El cap de Secció de Reinserció de la Direcció General de Drogodependències
  
5. Un/a tècnic de la Direcció General de Drogodependències.
  
Segona
  
A més dels membres de la comissió, podrà convocar-se qualsevol tècnic de la Direcció General que es considere necessari per a efectuar adequadament la valoració de l'expedient, amb veu però sense vot.
  
Tercera
  
Podran convocar-se a estes comissions, per la Direcció General, representants dels col·lectius sectorials, que podran ser oïdes, però que no tindran dret a vot.
  
DISPOSICIÓ FINAL
  
La present orde entrarà en vigor el sendemà de la seua publicació en el Diari Oficial de la Generalitat Valenciana.
  
València, 26 de juny de 2002
  
El conseller de Benestar Social,
  
RAFAEL BLASCO CASTANY